Wat doen 'n profeet? - www.bybelkennis.co.za
by Coen Slabber · Published 09/09/2016 · Updated 04/08/2016
If you judge people, you have no time to love them. Moeder Teresa
[Ek gaan Jesaja as model gebruik.]
Die openingsvers van Jesaja verklaar dat dit 'n openbaring is. 'n Profeet is iemand wat iets gesien het en hy het dit gesien, want God het dit moontlik gemaak. Dit is asof God 'n venster na die hemel oopgemaak het. In Hoofstuk 6 sê Jesaja hoe die Here hom na die mense toe gestuur het. Hy het die Here op 'n hoë troon sien sit. Skielik besef hy dat hy die Koning, die Here die Almagtige gesien het. Hy was angsbevange. 'n Profeet sien visioene/openbarings.
Maar Jesja bestaan uit 'n versameling van woorde. Die boek verskuif baie vinnig van praat van 'n openbaring na die Here het gesê (1:2), luister na die woord van die Here (1:10), dit is die Here wat dit gesê het (1:20), daarom sê die Here (1:24). Die Here kommunikeer sy boodskap in woorde. In Jesaja se visioen in Hoofstuk 6 hoor Jesaja die Here se stem. Die gevolg was dat hy aangebied het om die Here se boodskapper te wees. 'n Boodskapper se taak is om vir sy heerser/koning te praat met sy heerser se gesag. So word die heerser se doel geïmplementeer. Deur te praat, tree die profeet op.
As 'n profeet 'n boodskap inlei met die Here het gesê is dit die woorde van die heerser/koning se verteenwoordiger. Die boodskapper het die heerser se woorde gehoor en dra dit oor Die heerser laat dit aan sy verteenwoordiger oor om die besondere woorde self te kies, maar hulle het steeds die heerser se gesag. Dieselfde geld vir die Here en die profeet. Die Here gee die kern van die boodskap en die profeet stel dit dan in sy eie woorde. Hierdie woorde het dan die gesag van die Here.
Jesaja gee vir ons 'n openbaring en woorde van die Here. Dwarsdeur die boek kry ons dan die taal van sien en praat. Jesaja bestaan uit verhale van wat die profeet gedoen het en wat met hulle in hulle bediening gebeur het. Maar dit bevat ook verslae van wat God vir hulle aan hulle gegee het om te sê en hulle in staat gestel het om te sien Dit is die Here se openbaring en sy woord.